**Pasaules brīvo latviešu apvienības Kultūras fonda (PBLA KF)**

**Darbības noteikumi**

IZVILKUMS

1. GODALGOŠANAS VISPĀRĪGI NOTEIKUMI
2. Godalgošanas kandidāti ir latvieši vai cittautieši, kuri dzīvo ārzemēs vismaz trīs gadus. Atsevišķos gadījumos kandidāti var arī būt Latvijā dzīvojošas personas, kuras tiek godalgotas par ieguldījumu diasporas latviešu dzīvē.
3. KF piešķir godalgas par zinātniskiem darbiem, daiļliterātūras un preses darbiem, mūzikāliem darbiem, tēlotājas mākslas darbiem, daiļamatniecības un lietiskās mākslas darbiem, kā arī veikumiem skaņu, teātŗa un deju mākslās, skolu un jaunatnes audzināšanas darbā.
4. Izņēmuma gadījumos KF var piešķirt godalgas par darbiem un veikumiem, kas neiederas nevienā no iepriekš minētām nozarēm. Tādus ieteikumus godalgošanai KF valdes priekšsēdis nodod izvērtēšanai pēc rakstura tuvākai nozarei.
5. Pastāv četru veidu godalgas: **KF Goda balva, KF Goda diploms, Krišjāņa Barona prēmija un KF Atzinības raksts**.
6. KF Goda balva sastāv no diploma un naudas balvas. Goda balvu skaitu un lielumu katru gadu nosaka KF valde atkarībā no pieteiktajiem darbiem un pieejamiem līdzekļiem.
7. KF Goda diplomi (bez naudas balvas) piešķirami izciliem, ilggadīgiem sabiedriskiem un profesionāliem darbiniekiem un zinātniskiem darbiem. Šiem darbiem nav vienmēr jābūt sakarāar latviešu dzīviun **diploma saņēmējam nav obligāti jābūt latvietim, bet galvenais, ka diploma saņēmējs ar savu darbu ceļ latviešu labo slavu un popularizē Latviju vai latviešu kultūru pasaulē.**
8. Goda balva un goda diploms ir KF vienlīdzīgas pirmās pakāpes godalgas.
9. Krišjāņa Barona prēmija ir otrās pakāpes KF godalga, kas sastāv no diploma un naudas balvas. To skaitu un lielumu katru gadu nosaka KF valde atkarībā no pieteiktiem darbiem un pieejamiem līdzekļiem. Kr. Barona prēmiju piešķir par **nozīmīgiem pētījumiem** latviešu kultūras dzīvē un folklorā. Kr. Barona prēmiju var piešķirt arī par **izciliem veikumiem latviskā audzināšanā un skolu darbā**, kā arī par **publikācijām**, kas citās tautās popularizē Latviju un latviešu kultūru.
10. KF atzinības raksts ir trešās pakāpes godalga.
11. Kandidātus un darbus KF godalgošanai var pieteikt nozaŗu priekšsēžiem vai KF valdes priekšsēdim (ja nav skaidra piekritīgā nozare) organizācijas un atsevišķas personas, ieskaitot KF locekļus. Pieteikumi jāiesūta līdz katra gada **1. aprīlim.**
12. KF var apbalvot arī ilggadīgus sabiedriskus darbiniekus, kā skolotājus, bibliotēkārus, redaktorus un sabiedrisko institūtu amatpersonas, kas KF valdes vērtējumā ir veikušas savu darbu latviešu kultūras laukā ar izcilām sekmēm.
13. Var apbalvot arī KF locekļu darbus, ja vien tie paši nepiedalās sava darba izvērtēšanā un apbalvojuma balsošanā.
14. Nozaŗu priekšsēži pieteikto darbu un personu izvērtējumu līdz ar nozares ieteikumiem, pievienojot arī nozares balsojuma rezultātus, nosūta KF valdes priekšsēdim līdz **1.jūnijam**.
15. Daiļliterātūras grāmatas, skaņdarbi, zinātniski un citi izdevumi, kuŗus ieteic godalgošanai, iesniedzami attiecīgās nozares priekšsēdim **vismaz divos** eksemplāros. Pēc KF valdes sēdes šo izdevumu kopiju var paturēt recenzents, pārējie eksemplāri nododami kādai latviešu bibliotēkai vai kultūras materiālu krātuvei.
16. Nepublicēti materiāli (skaņdarbi, drāmatiski darbi, zinātnisku darbu latviskie tulkojumi vai atstāstījumi) iesniedzami attiecīgās nozares priekšsēdim elektroniskā formātā vai vienā eksemplārā. Pēc KF valdes sēdes tie nododami uzglabāšanai latviešu kultūras vai dokumentācijas krātuvēs.
17. KF jāveicina un jārada apstākļi, lai godalgošanas procesā iesaistītu latviešu sabiedrību, aicinot iesniegt ieteikumus ar attiecīgiem pamatojumiem, un publicējot veidu, kā tas izdarāms.
18. KF valdei un nozarēm ir tiesības ieteikt un apspriest godalgošanai darbus un veikumus arī pēc pašu iniciatīvas.
19. Viena autora darbus vai veikumus tanī pat nozarē nevar godalgot agrāk nekā pēc **trim (3) gadiem**, bet otru naudas balvu citā nozarē var piešķirt ne drīzāk **pa diviem (2)** gadiem.
20. GODALGOŠANA ATSEVIŠĶĀS NOZARĒS
21. **Zinātnēs** naudas balvas var piešķirt tikai par darbiem, kas ir par Latviju, latviešu dzīvi un kultūru.
22. Zinātniskie darbi iedalāmi divās grupās: (1) **humānitārās un sociālās** un (2) **techniskās un dabas zinātnēs.** Vienā gadā katrā grupā var piešķirt vienu goda balvu un vienu goda diplomu vai divus goda diplomus.
23. Godalgojamiem zinātniskiem darbiem jābūt publicētiem **divos** (2) iepriekšējos kalendāra gados atsevišķās grāmatās vai periodiskos izdevumos. Sevišķos gadījumos var godalgot arī publicēšanai sagatavotu manuskriptu.
24. Zinātniskos darbus godalgošanai var iesniegt arī **svešvalodās**, bet mazāk pazīstamās valodās sarakstītiem darbiem **jāpievieno latvisks atstāstījums**.
25. **Rakstniecībā** godalgu var piešķirt par darbiem, kas pirmo reizi publicēti atsevišķā grāmatā iepriekšējos divos (2) kalendāra gados. Drāmatiskos darbus var godalgot arī nepublicētus, ja tiem iepriekšējos divos (2) gados ir bijušas vismaz divas (2) izrādes.
26. **Presē** godalgo iepriekšējo divu (2) gadu izcilākos darbus ar nozīmīgu tematiku un izteiksmi, priekšroku dodot darbiem, kam redzama nozīme Latvijas brīvības un latviskās stājas saglabāšanā. Var apbalvot arī preses darbiniekus par ilggadīgu darbu, kā tas paredzēts 4.11 punktā.
27. **Tēlotājas mākslā** un **lietiskā mākslā un daiļamatniecībā** var godalgot darbus, kas radīti pēdējos divos (2) gados **pirms PBLA KF izstādes**. KF izstādes, vietu, laiku un rīkotājus nosaka KF. **KF izstādēs publiski aicināmi piedalīties visi latviešu mākslinieki un daiļamatnieki**. Ja kādu gadu KF izstāde nenotiek vai neviens darbs nav godalgots, nākamajā gadā var piešķirt divas godalgas. Godalgošanai var ieteikt arī darbus, kas nav izstādīti KF izstādē, bet izstādīti apstākļos, kas līdzvērtīgi tai. Sienas un stikla gleznojumus, liela apmēra skulptūras, architektoniskas skulptūras, liela apmēra lietiskās mākslas darbus un citus, ko nav bijis iespējams izstādīt KF izstādē, var reprezentēt ar foto uzņēmumiem. Skulptūras uzņēmumiem jābūt izdarītiem no vismaz diviem redzes punktiem. Fotouzņēmuma minimālais lielums elektroniskā versijā ir 1MB vai 8 x 10 collas (20 x 25 cm). Fotouzņēmumiem jāpievieno darba apraksts, **uzdodot lielumu, materiālus un tapšanas gadu.**
28. **Mūzikā** godalgojamam darbam jābūt pirmo reizi publicētam vai pirmo reizi atskaņotam publiskā koncertā divos (2) iepriekšējos kalendāra gados. Var godalgot māksliniekus un grupas par izciliem sasniegumiem ilggadīgā darbā.
29. **Teātŗa mākslā** un **mākslas un tautas dejās** var godalgot izcilus veikumus divu (2) iepriekšējo gadu laikā, kā arī personas un vienības par izcilu ilggadīgu darbu.
30. **Paidagoģijā un audzināšanā** var godalgot nozīmīgus pētījumus, mācību grāmatu autorus un skolotājus par izcilu un **radošu** darbu.